Ғазода сулҳ бузилганидан сўнг қурбонлар сони яна ошаяпти\nСешанбадан буён Исроилнинг Ғазо секторида уюштирилган ҳаво ҳужумлари оқибатида фаластинлик 20 нафар киши ҳалок бўлди, камида 120 нафари жароҳатланди.\nФаластин томони маълумотига кўра, қурбонлар орасида 3 аёл ва 9 бола ҳам бор.\nИсроил томони ҳаво ҳужумларида фақат ҲАМАС жанггарилари жойлашган ҳудудлар нишонга олинганини таъкидлаб келмоқда.\nСулҳ битими кеча Ғазо томонидан Исроил ҳудудига бир неча ракета отилгач бузилди. Бунга жавобан Исроил ҳаво кучлари ҳужумларни бошлаб юборди.\nШундан сўнг Миср воситачилигида Исроил ва Фаластин ярашув музокаралари бўлаётган Қоҳирадан Исроил делегацияси чақириб олинди.\n8 июлдан буён Ғазода давом этаётган жанговар амалиётлар оқибатида икки мингдан зиёд фаластинлик ва 67 исроиллик ҳалок бўлди.


Хотинини нажосат ейишга мажбурлаган тошкентлик шахс 3 йилга қамалди\n02 декабр 2021, Тошкент вақти: 23:11\nТошкентнинг Мирзо Улуғбек туманида хотинини калтаклаб, боласининг нажосатини ейишга мажбурлаган 46 ёшли Р.И. 14 декабрь куни суд ҳукми билан 3 йилга озодликдан маҳрум этилди.\nКун.уз нашрининг Ўзбекистон Олий суди ахборот хизматидан олинган маълумотга таянган ҳолда хабар қилишича, Р.И. Жиноят кодексининг 110-моддаси 1-қисми (Муттасил равишда дўппослаш ёки бошқача ҳаракатлар билан қийнаш) да айбдор, деб топган.\nМирзо Улуғбек туманидаги Оққўрғон маҳалласида истиқомат қилган Р.И. рафиқаси ва қизини хўрлагани ортидан унга нисбатан жиноят иши очилгани ҳақида Озодлик октябрь ойида хабар қилганди.\nМаҳкама жараёнида судланувчининг хотинини 11 мобайнида турли баҳоналар билан калтаклаб, азоблаб келгани аниқланган. Р.И. судда айбига тўлиқ иқрор бўлган.\nАввалроқ хотинини памперс ейишга мажбур қилган самарқандлик Ш.К. 6 йилга қамалгани ҳақида хабар қилган эдик.


Савол бериш - Онлайн савол-жавоб\nСавол бериш қонун қоидалари\n1. Савол беришдан аввал "Излаш хизмати" дан фойдаланинг, такрорий берилган саволларга жавоб берилмайди!\n2. Саволни шошилмасдан, қисқаро ва тушунарли қилиб тўғри ва имло ҳатоларсиз ёзишга ҳаракат қилинг, кириллча ёзсангиз "қ" "ҳ" "ғ" "ў" ҳарфлари билан ёзинг ёки вергул билан ажратиб ёзинг, лотинча ёзсангиз, "sh"ни "w" қилиб ёзманг. Тушунарсиз саволлар ўчирилади!\n3. ЮРИДИК САВОЛЛАР ЮБОРИШ ПУЛЛИК! PAYME ёки CLICK орқалик мазкур картага 8600042464015436 га 10.000сўм пул ўтказиб картангизни оҳирги тўрта рақамини саволга қўшиб юборинг. Сизни қизиқтирган юридик саволларга юрист ходимлари жавоб беради. Саволлар аниқ, тушунарли тилда баён этилиши, қонун ҳужжатлари асосида қисқа жавоб бериш имконига эга бўлиши керак. Ариза, шикоят ёки таклифлар сифатида кўриб чиқиб жавоб беришни талаб этадиган ҳамда қонун ҳужжатига шарҳ беришни сўраб берилган саволлар кўриб чиқилмайди.\n4. Илтимос теглардан фойдаланинг, саволингизни мазмунига қараб теггаҳам ёзинг мисол саволингиз "Бош оғриқни қандай даволаса бўлади?" бўлса, тегга: бош оғриғи, даволаниш, деб ёзинг!\n5. Саволингиз қисқа бўлса, саволингизни "Саволнинг қисқача мазмуни" деган жойига ёзингиз мумкин, "Саволнинг тўлиқ мазмуни" деган жойига ёзиш шарт эмас.\nСавол қисқача бўлса шу ерга тўлиқ ёзинг, лекин узун бўлса саволни қисқача мазмунини шу ерга ёзиб тўлиқ матнини пастга ёзинг:\nДиний - маърифий Севги ва муҳаббат Оила, фарзанд ва уй Саломатлик ва гўзаллик Озиқ-овқат, пазандачилик Таълим соҳаси Бизнеc ва хизмат кўрсатиш Банк ва молия Авто ва Мото Интернет. Телефон ва планшет Компьютер ва технология Қурилиш ва тамирлаш. Дам олиш ва ҳордиқ Қандай қилиб? Спорт Хайвонот олами ва ўсимликлар Санъат ва маданият. Саёҳат ва туризм Фото-видео Юридик саволлар Турли мавзулар Турли муаммоллар Шахар ва мамлакатлар. Қизиқарли саволлар Сўзлар маъноси ва таржима Исмлар маъноси Сайтимизга алоқадор саволлар\nСаволнинг тўлиқ матнини ёзинг:\nТеглар - ажратиш учун вергулдан фойдаланинг:\nТег мисоллари: Ўхшаш теглар:\nАгар саволимга жавоб берилса ёки изоҳ қолдирилса, қуйидаги почтага билдиришнома юбор:Агар саволимга жавоб берилса ёки изоҳ қолдирилса, почтамга билдиришнома юбор\nsher kerak fizika\nMover.uz da qanday qilib?\nAliexpress dan kelgan telefon narxi\nОрка мияам кизиб кетади кулган паетимда жахлим чикан паетимда?????


Элликқалъада “Қувноқлар ва зукколар” кўрик-танлови ўтказилди. » Ўзбекистон ёшлар иттифоқи Элликқалъа туман Кенгаши расмий сайти\nЭлликқалъада “Қувноқлар ва зукколар” кўрик-танлови ўтказилди.\nҲар йили 21 октябрь юртимизда ўзбек тилига давлат тили мақоми берилган кун сифатида кенг нишонланади. Бу йил ҳам 30 йиллиги муносабати билан турли жамоат муассасаларида, мактабларда, кутубхоналарда, клиникаларда тегишлича тадбирлар ўтказилмоқда.\nШу қаторда Элликқалъа тумани 18-сон Болалар мусиқа ва санъат мактабида ҳам Ўзбекистон ёшлар иттифоқи Элликқалъа туман Кенгаши ташаббуси билан “Қувноқлар ва зукколар” кўрик-танлови ўтказилди.\nНизомга кўра, мазкур танлов НДПИ Элликқалъа факултети, касб-ҳунар коллежи, умумий ўрта таълим мактаб ўқувчилари ва талабаларидан иборат терма жамоалар ўртасида ўтказилди.\nТанловни ташкил этишдан яна бир мақсадимиз мамлакатимизда ўқувчиларнинг ижтимоий-маънавий билимларини янада мустаҳкамлаш, иқтидорли ёшларни аниқлаш, жамият ҳаётидаги фаоллигини ошириш ҳамда ўғил-қизларни Ватанимиз, халқимиз, миллий қадриятларимиз, тарихий-маънавий меъросимизга ҳурмат ва садоқатли қилиб тарбиялаш, уларнинг бўш вақтларини мазмунли ташкил этиш, ўз ижодий салоҳияти ва иқтидорларини намойиш этиш учун имконият яратиш, ҳаётга бўлган қатъий ишонч ва қарашларга эга қилиб тарбиялаш, ўқувчи-ёшларда жамият ҳаётига даҳлдорлик туйғусини шакллантиришдан иборат.\nФахрли биринчи ўринни НДПИ Элликқалъа факултетининг “CREATIVE” жамоаси, иккинчи ўринни 47 умумий ўрта таълим мактабининг “Осмондаги болалар” жамоаси, касб-ҳунар коллежлари талабаларидан ташкил топган “Бўстон” терма жамоси эса фахрли учунчи ўринни эгалладилар.\nҒолиб бўлган жамоалар туман ҳокимлиги ва Ўзбекистон ёшлар иттифоқи Элликқалъа туман Кенгаши томонидан диплом ва эсталик совғалар билан муносиб тақдирландилар.


Барча сунъий йўлдошлар бирданига ўчиб қолса, бизни қандай ҳалокат кутади? (+видео) - Terabayt.Uz\nКундалик турмушимиздаги биз кўникиб қолган технологияларнинг мунтазам ишлаб туришини таъминлаш учун сайёрамиз атрофида қанчалаб сунъий йўлдошлар кезиб юрганини ўйлаб ҳам кўрмаганлар бор. Тўғри-да, ишлаб турганида уларнинг бор-йўқлиги билинмайди, лекин ишдан чиқса борми...\nЎҚИНГ: Google сайёрамиз 37 йил ичида қандай ўзгарганини кўрсатди (видео)\nГермания Аэрокосмик агентлиги (DLR) шу масалага қизиқиб кўриб, агарда Ер орбитасидаги барча сунъий йўлдошлар бирваракайига ишламай қолса нима бўлишини ўрганиб чиқди. Бундай эҳтимолий носозлик қанчалик фожиавий қиёфа касб этишини ташкилот қуйидаги видеода кўрсатиб берди:\nDLR мутахассисларининг таъкидлашларича, бу ҳолат инсоният цивилизациясининг тараққиётини бир неча ўн йил орқага қайтаради. Ер сайёрасини информацион коллапс (ахборот етишмовчилиги) хавфи кутади, технологияларни тиклаш анча узоқ вақтни талаб этади.\nҲамма сунъий йўлдошлар бирданига ишдан чиқса юзага келадиган асосий муаммолар қуйидагилардан иборат:\n1) Аниқ вақтни билишимизга хизмат қилаётган Galileo тизими ишламай қолади. Вақт белгиси бўлмагач, инсониятни иқтисодий инқироз кутади. Зеро, вақт тизими бўлмагач, пластик картадан ёки банк ҳисобидан пул ўтказиб ёки ечиб олиб бўлмайди.\n2) Электр тизимларида муаммолар бошланади.\n3) GPS тизимлари бўлмагач, замонавий самолётлар парвоз қила олмайди.\n4) Интернет ҳам, уяли алоқа ҳам ширин хотирага айланади.\n5) Об-ҳаво прогнозларининг аниқлиги пасаяди. Инсоният энди ҳаво ҳароратини, шамол тезлигини, циклонлар йўналиши ва тезлигини олдиндан била олмайди.\n6) Зилзилалар ҳақида прогнозлар бўлмайди, фавқулодда хизматлар ишдан чиқади.\nСунъий йўлдошлар ишдан чиқса, булардан бошқа носозликлар ҳам юзага келиши аниқ, аммо юқоридагиларнинг оқибатларини ўйлаш ҳам эҳтимолий вазиятни тасаввур қилишга кифоя.\n#GPS #космик қурилма #космос #сунъий йўлдош #янги технологиялар


Кипр масаласи ҳақида - | Hizb-Uzbekiston.info\nHome›МАҚОЛАЛАР›Кипр масаласи ҳақида\n2012 йил 3 мартда турк ҳукуматидаги Европа Иттифоқи ишлари бўйича вазир ва музокара олиб бораётганларнинг каттаси Эгемен Багис британ масъуллари билан учрашиш учун Британияга сафар қилар экан «Кипр» газетаси мухбирига интервью бериб бундай деди: «Кипр ечими бўйича барча вариантлар музокара столига ташланган. Ечим икки раҳбар ўртасидаги келишув билан федерация (федератив давлат) шаклида бўлиши мумкин бўлганидек (давлат ичидаги) икки давлат шаклида бўлиши ҳам мумкин, бу икки раҳбар ўртасидаги ечимга оид келишув билан амалга ошади, Кипр шимолининг Туркияга қўшилиши билан бўлиши ҳам мумкин. Барча вариантлар музокара столида турибди. Лекин биз умид қилаётган ва хаёлимизда айланаётган нарса Кипрда икки давлатнинг битта давлат таркибида бирлашишидир». Лекин турк вазири асл ечимни айтмади. У Кипрнинг бутунлай Туркия таркибига қўшилишидир. Чунки Кипр Туркиянинг бир ажралмас қисми бўлган. Бу баёнотлар аслида нимани англатади? Аллоҳ сизларни яхшилик билан мукофотласин.\nТурк вазири эски Америка лойиҳасини ўртага ташлади. Чунки Америка бу режаларини ўтган асрнинг етмишинчи йилларидан бошлаб ўртага ташлаган эди. Бу режалар бўйича бу орол икки алоҳида давлатга бўлиниши керак ёки икки давлат сифатида битта давлат, яъни федерация ёки конфедерация таркибида бўлиши керак ёки Кипр шимоли Туркияга, жануби эса Грецияга қўшилиши керак.\nЛекин Кипр жануби давлат сифатида Европа итифоқига аъзо бўлиб қолганидан кейин жанубнинг Грецияга қўшилиши ҳақидаги ҳар қандай фикр эҳтимолдан узоқ бўлиб қолади. Чунки у Греция каби Европа Иттифоқининг тўла қонли аъзоси бўлиб мустақилдир, унга алоҳида эътибор берилади, чунки июл ойида Европа Иттифоқига навбатдаги раислик уникидир. Греция эса ҳозир ёмон аҳволда, айниқса унинг иқтисоди ёмон аҳволда. Шунинг учун жанубдаги одамлар унга қўшилишни кўпам маъқулламайди. Гарчи уларда диний мутаассиблик билан қоришиб кетган грек миллатчилик туйғулари бор бўлсада лекин улар буни кўпам маъқуламайди.\nШу сабабли Туркиянинг таҳдиди бир томонлама юзага келяпти. Бу турк масъули бу ҳақда Кипр масаласи пайдо бўлганидан бери, яъни Америка ўтган асрнинг эллигинчи йилларида Кипрда қатор ишларни амалга оширишни бошлаганидан бери сўз юритаётган илк ҳодисадир. Ўшанда Америка Британиянинг Кипрдаги нуфузига таъсир ўтказиш, уни у ердан ҳайдаб оролни ўзи эгаллаб олиш мақсадида қатор ишларни амалга оширган эди. Оқибатда Британия 1960 йилда Кипрга юзаки мустақиллик берган бўлди ва унга насроний руҳоний патриарх Макарияни бошчи қилиб тиклаб, ўзининг малайи Рауф Денкташни мусулмонлардан вакил сифатида унинг ўринбосари қилиб қўйди. Бу билан эса орол бутунлай яна Британия чангалида қолиб кетаверди.\nКўриниб турибдики, турк таҳдиди Кипр тўғрисида британияликлар билан олиб борилаётган сўзлашувлар олдинга силжимай қолганидан кейин юзага келмоқда. Чунки вазир Эгемен Багис Британия ташқи ишлар вазири Уильям Хейг билан учрашиб, 2012 йил 3 мартда ана шу газетага берган интервьюсида бундай деб қўшимча қилди: «Британия иккала тарафни диққат билан кузатиб турибди, лекин мен Британиянинг ўз нуфузини ишга солишга алоқадор нарсаларда катта қизғинлик билан ҳаракат қилаётганини кўрмаяпман. Биз бу мавзуда Британияни қаноатлантиришга ҳаракат қилдик. Британия Кипр бўйича кафолатловчи давлатларнинг бири бўлгани учун биз Британия янада фаолроқ сиёсий иш олиб бориши лозим ва кучлироқ тарзда самарали рол ўйнаши керак деб биламиз».\nШундан кўриниб турибдики, британияликлар Америка ўртага ташлаётган ечимларни исташмаяпти. Турк вазири эса бу ечимларни яна ўртага ташлади. Британияликлар гарчи зоҳирда ўзларини бу масала ечимини қўллабқувватлаётган қилиб кўрсатишаётган бўлсада, лекин улар бу ечимларни хоҳлашмайди. Чунки британияликларнинг Кипрда иккита муҳим ҳарбий базалари бор бўлиб, уларда 24 мингдан кўп британиялик аскарлар жойлаштирилган, бундан ташқари бутун минтақа бўйлаб жосуслик қилиш ва кузатиш учун қулоқ солиш ва разведка аппаратуралари ҳам ўрнатилган. Британия 1964 йилда имзоланган келишув бўйича кафолатловчи давлатлардан биридир. Бу келишув бўйича Британия, Туркия ва Греция кипрлик греклар турк мусулмонларга қарши уюштирган ҳодисалардан кейин бу оролда Британия ўрнатган вазиятни кафолатловчи давлатлар бўлган. Бу билан эса Британия Кипрдаги нуфузини ва аскарларининг туришини ана шу келишув бўйича сақлаб қолди.\nКипрнинг жанубий қисми давлатлар ва Европа томонидан тан олинган бўлиб, у Европа Иттифоқи таркибига кирган. Британия эса Европа Иттифоқининг бир қисмидир. Демак Британиянинг Кипрда туриши гўё ташқи кучнинг эмас, ички кучнинг туришидек бўлиб қолди. Европа Иттифоқининг бошқа давлатлари бу туришдан ташвишга тушгани йўқ. Аксинча улар Британия позициясини зимдан қўлламоқда. Гарчи улар Аннан режасини қўллабқувватлашларини билдиришаётган бўлсада лекин аслида Британия позициясини зимдан қўллабқувватлашмоқда. Чунки бу режа грекларнинг оролда ҳукмрон бўлишини ва турк давлатининг у ердаги вужудига барҳам беришни таъминлайди. Шунинг учун Британия Кипрда туришдан ва у ердаги нуфузидан ҳечам воз кечмайди.\nЕропаликлар Кипр иши деган ном остида ўзларининг талабларини амалга ошириш учун Туркияга босим ўтказишмоқда. У европаликлар билан Туркия ўртасидаги ҳал қилинмай ёпиб қўйилган ишлардан биридир. Туркиянинг Европа Иттифоқига қўшилиши қаршисида ҳал қилинмай муаалақ турган қатор ишлар бор бўлиб уларнинг сони қарийб 35га етади. Уларнинг орасида курдлар ишидан тортиб алавийлар, арманлар ишигача бўлган ишлардан иборат «озчилик миллатлар» деган мавзу каби ички масалалар, демократия, инсон ҳуқуқи ишидан тортиб конституцияга тузатиш киритиш, сайловларни кузатиш учун халқаро кузатувчилар келишини қабул қилиш, ҳарбийларнинг бошқарувдаги ролини қисқартиришга таалуқли нарсалар ва бундан бошқа ишлар бор.\nЕвропаликларнинг Кипр ишига тааллуқли нарсалар борасидаги талабларидан бири турк портлари ва аэропортларини кипрлик греклар қаршисида очиб қўйишдир. Лекин Туркия бунга тааллуқли келишувни бажармади. Чунки европаликлар кипрлик туркларга қарши ўзлари жорий қилишган эмбаргони иккала тараф ўртасида имзоланган ўша келишув бўйича олиб ташлаш ҳақидаги ваъдаларини бажаришмади. Шунинг учун Кипр иши бошқа етти иш билан ҳал қилинмай «музлаб» турибди. Туркия то бу масала тўла ҳал қилинмагунча Кипр жанубидаги греклар ҳукмрон бўлиб турган давлатни тан олишдан ҳам бош тортмоқда. Британия ўзининг малайлари орқали Америка режасига тўсиқ қўйишга ҳаракат қилди. Бу режага БМТнинг собиқ бош секретари Кофи Аннан режаси деб ном берилган. Оролнинг жанубидаги кўпчилик 2004 йилда бу режага қарши овоз берган эди.\nШимолдаги турклар ҳам бу режага қарши овоз берди. Ўшанда шимолдаги ҳукуматга Американинг малайи Муҳаммад Али Талъат бошчилик қилган, Эрдоган ҳукумати уни зўр бериб қўллабқувватлаган ва шу режани ёқлаб овоз берилиши учун ўзининг бутун нуфузини ишга солган эди. Рауф Денкташ эса ўшанда бу режага қаттиқ қарши чиқиб уни рад қилишга чақирган эди. У бу билангина кифояланмай, балки Туркияга келиб Эрдоган ҳукумати устидан турк ҳарбий қўмондонлигига шикоят қилган ҳам эди, турк ҳарбий қўмондонлиги эса ўшанда бу ҳукуматга қарши турар ва Аннан режасини қўлламаган эди. Бундан Туркиядаги ва шимолий Кипрдаги инглиз ва Америка малайлари ўртасидаги кураш кўриниб турибди. Ана шу режа бўйича туркларни ҳокимиятга муайян нисбатда шерик қилиб оролни бирлаштириш кўзда тутилган эди. Лекин кипрлик грекларнинг ҳокимиятда кўпроқ улушга эга бўлишлари ва туркларнинг ўз ерларидан бир қисмини греклар фойдасига 7 % нисбатда воз кечишлари шарт қилиб қўйилган эди.\nАмерика бу масаланинг орол шимоли Туркияга қўшилиши, жануби эса ўз ҳолича қолавериши ва у ерда инглизларнинг бемалол қолиб кетавериши билан ҳал бўлишига ҳечам рози бўлмайди. Чунки бундай бўладиган бўлса, инглизларнинг оролда туришига ва нуфузларига зарар етмайдиган бўлса инглизлар буни хурсанд бўлиб қабул қилишади. Лекин Америка инглизларнинг нуфузини йўқотиб унинг ўрнини ўзи эгалламугунча, уларнинг базаларини йўқотиб оролда ўзи уя қурмагунча бунга ҳечам рози бўлмайди. Америка бу оролда инглизлар билан эллик йилдан кўпроқ вақтдан бери курашиб келмоқда. Шунинг учун у ўз нуфузини фақат орол шимолигагина ёйишга, унинг жанубида эса инглизларнинг бемалол тураверишига рози бўлмайди! Инглизлар ўзларининг ахборот воситалари орқали Америкага оролнинг шимолий қисмида ўз базаларини қуришини таклиф қилишган эди, лекин америкаликлар бундай қадамни ташлашмади. Чунки бу инглизларнинг у ерда туришини тан олиш бўлиб қолар эди. Шунинг учун Америка Аннан режасини ўртага ташлади. Мақсади оролнинг иккала қисмига ҳам ҳукмрон бўлиб олишдир. Оролни сиёсий жиҳатдан янгидан шакллантира олса Америка ҳукумат устидан хўжайин бўлиб олиш ва уни ўзининг буйруқларини бажаришга мажбур қилиш имконига эга бўлиб олади.\nТурк вазирининг Кипр шимолининг Туркияга қўшилиши варианти ҳақидаги баёноти – гарчи у Американинг эски режаларидан бири бўлсада – ҳозир британияликлар, европаликлар, кипрлик грекларга босим ўтказиш картаси сифатида ишга солинаётган таҳдид сифатида кўринмоқда. Британияликлар ўзларининг Кипрдаги ҳозирги вазиятларидан хурсандликлари сабабли бу масалани ҳал қилишга қизиқиш кўрсатишмаяпти ва ўзларининг оролдаги малайлари орқали Америка режаларига тўсиқ қўйишмоқда. Турк вазири буни Британиядан туриб очиқ айтди ва Британиянинг ўз нуфузини ишга солишга тааллуқли нарсалар борасида катта қизиқиш билан ҳаракат қилмаётганини, сиёсий ишларни янада фаолроқ олиб бормаётганини ва кучлироқ тарзда самарали рол ўйнамаётганини айтиб Британияга бевосита айблов йўллади. Булар дипломатик сўз ифодалари бўлсада, лекин улар Британияни нафақат ечимга тўсқинлик қилаётганликда, балки ечимга ҳаракат қилмаётганликда ҳам зимдан айблашдир.\nКипр шимолининг Туркияга қўшилиши Туркиянинг Европа Иттифоқига қўшилиши олдидаги тўсиқларни янада кўпайтиради. Чунки европаликлар бунга рози бўлишмайди. Шунинг учун Туркиянинг ҳозир бунга қадам қўйиши эҳтимолдан узоқдир. Зеро Туркия Европа Иттифоқига киришга ҳаракат қиляпти, Америка эса бу ҳаракатни қўллаб, европаликларга Туркия талабини қабул қилишлари учун босим ўтказмоқда. Американинг мақсади Европа Иттифоқига қарши ўз мақсадларини амалга оширишдир. Айни вақтда Америка Британия вужуди ва нуфузини бу оролдан йўқотишдан иборат ўзи интилаётган мақсадига эришолмаяпти. Оқибатда Кипр жанубидаги вазият қандай бўлса шу ҳолича қолаверади ва Америка у ерга бу шаклда кириб боролмайди. Шунга кўра демак турк вазирининг гаплари жуда нари борса босим ўтказиш картасидан бошқа нарса эмас.\nШуниси ҳам маълумки, орол шимолини ўз таркибига қўшиб олиш Туркия учун қийин эмас. Чунки у унинг ҳукмронлиги остида деб ҳисобланади. Чунки у ерда 30 мингдан кўп турк аскарлари бор, турк армиясининг ҳозирги қўмондонлиги эса ҳукуматни қўллайдиган бўлиб қолди ва у билан бир сафда турибди. Шунинг учун бу иш армияни ғазаблантирмайди ва унинг у ерда туришини сақлаб қолади. Демак шимолий қисмни, унинг хавфсизлигини, манфаатларини ҳимоя қилиш, буларнинг барчаси Туркияга боғлиқдир. Туркиядан бошқа ҳеч ким бу қисмдаги давлат ва унинг ҳукуматини тан олмайди. Демак унинг тақдири Туркиянинг қўлида. Шунинг учун уни қўшиб олиш жуда осон кечади. Лекин Туркиядаги режим мустақил эмас. Чунки у Америка етовида юради. Шунинг учун у бу қадамни фақат Америка буюрсагина ташлаши мумкин. Шунинг учун демак Кипр шимолини қўшиб олиш тўғрисидаги имоишора инглизларга ва Кипрдаги грекларга босим ўтказиб уларни Америка режаларини қабул қилишга мажбурлашдир, холос.\nБу иш июл ойидан кейин янада ойдинлашади. Чунки ўшанда Кипрнинг жанубий қисмидаги режим Европа Иттифоқига навбатдаги раисликни зиммасига олади. Туркиянинг эса бу иттифоқ билан муносабати қийин кечаётгани кўриниб турибди. Европаликлар билан алоқалар бўйича масъул ва улар билан музокара олиб бораётганларнинг каттаси турк вазири Багис Кипр газетасига берган интервьюсида бундай деди: «биз Кипр жанубидаги рум режими Европа Иттифоқига навбатдаги раисликни июлда ўз зиммасига олган пайтда бу режимга ҳечам мурожаат қилмаймиз… балки биз рум режими бу иттифоққа раислик қилаётганини кўрмагандек иттифоқнинг ўзи билан муомалада бўламиз.. Чунки Кипр жанубидаги рум режими бемулоҳазалик билан иш юритяпти. Шунинг учун бу режим раислигида Брюсселда бўладиган йиғинларда иштирок этмаслигимиз эҳтимоли бор». Яъни вазиятдан фойдаланиб қолинади. Зеро бу Америка учун тартибсизликларни келтириб чиқариш ва бундан европаликлар билан грекларни қўрқитиш учун бир имкониятдир. Агар инглизлар ва уларнинг жанубий қисмдаги малайлари ён беришмаса ва Аннан режаси деб аталган Америка режасини қабул қилишмаса Америка бу имкониятдан фойдаланиши мумкин. Америка ташқи ишлар вазираси Хиллари Клинтон ўтган йили буни ўзининг турк ҳамкасби Довуд Ўғли билан учрашганидан кейин таъкидлаб бундай деди: «Кипрдаги мавжуд вазият бирон тарафнинг манфаатига хизмат қилади деб билмаймиз. Биз (Кипрдаги) икки минтақа ва икки гуруҳ томонидан бирлашиш фикри бўлишини истаймиз. Биз уни мумкин қадар тезроқ кўришни истаймиз». (АФП 16 июл 2011 йил). Яъни Америка Кипрдаги вазиятга рози эмас ва уни ўз қараши бўйича ўзгартиришни истайди.\nЭнди Кипр муаммосига оид Ислом буюрадиган тўғри ечимга келсак у бу оролнинг бутунича Туркияга қўшилишидир. Чунки Кипр исломий юртдир. Шунинг учун унинг бутунлай Туркияга қўшилиши вожиб. Чунки Кипр исломий орол бўлиб уни мусулмонлар учинчи рошид халифа саййидимиз Усмон  даврида фатҳ қилганлар. Исломий юртларга қарши салибчилик урушларини уюштирган европалик салибчилар бу оролни ўша урушларда босиб олишган. Лекин мусулмонлар уни кейинчалик озод қилишиб яна аслига, мусулмонлар юртлари бағрига қайтардилар ва бу орол бошқа мусулмонлар юртлари каби усмоний давлат бошқарувига бўйсунди. Чунки Халифалик усмонийларга кўчган эди. Биринчи жаҳон урушида инглизлар бу орол устидан ўз ҳукмронликларини ўрнатишганини ва уни Британияга қўшиб олишганини эълон қилишди. Уларнинг малайи Мустафо Камол буни Лозанна шартномасида тан олди. Шунга қарамай Туркиядаги мусулмонлар Кипрни ўз ерларининг бир қисми деб ҳисоблайдилар. Шунинг учун улар у ердаги биродарларига улар олтмишинчи ва етмишинчи йилларда Британия ва Америка томонидан турли услублар билан қўллабқувватланган рум қўли билан амалга оширилган қирғинларга дучор қилинган пайтларида ёрдам беришга ҳаракат қилдилар. Туркларнинг армияси 300 мингдан кўпроқ мусулмонларни ҳимоя қилиш учун у ерда ҳамон турибди.\nЮқорида айтилган шунча нарсаларга қарамай Америка лойиҳасини қабул қилиб Кипрнинг жанубий қисмини қолдириб фақат шимолий қисминигина Туркияга қўшиб олиш лойиҳаси гарчи эҳтимолдан узоқ бўлса ҳам ва Туркия амалда бунга ҳаракат қилмаётган бўлсада лекин у оролнинг учдан икки қисмидан рум фойдасига, яъни кофирлар фойдасига воз кечиш ҳисобланади. Турклар расман ҳам, халқ ичида ҳам, ахборот воситаларида ҳам Кипрдаги грекларни шу ном билан, яъни рум деб аташади. Шунинг учун улар: жанубий рум сектори, рум режими дейишади. Оролнинг учдан биринигина қўшиб олиш билан кифояланиш Исломга хилоф бўлиб, бунга рози бўлган ҳар бир кимса гуноҳга ботади. Чунки асласос Кипр ороли бутунича Туркияга, яъни ўз аслига қўшилишидир.\nЭрдоган ва унинг партияси бош бўлган ҳукумат бу масалани бутунлай зое қилишга ва мусулмонларнинг бу оролга бўлган қарашини ўзгартиришга ҳаракат қилмоқда. Мақсад мусулмонларни бу оролга гўё ўзларининг ороли эмасдек қилиб қарайдиган қилиб қўйишдир! Масалан Қувайтнинг Куна ахборот агентлиги 2012 йил 9 мартда Туркиянинг «оқшом» газетасига таяниб адолат ва тараққиёт партиясидаги бир масъулнинг ушбу сўзларини келтирди: «Эрдоган ҳукумати Аннаннинг тинчликка оид режаси айниқса Кипрда доимий адолатли тинчлик ўрнатилишига бир муҳим замин бўлиб хизмат қилиши мумкин ҳисоблайди, Қўшма Штатлар ва Европа Иттифоқи давлатларининг барчаси бу режани қўллабқувватламоқда». У бундай деб қўшимча қилди: «Адолат ва Тараққиёт партияси Кипр масаласига нисбатан янгича қарашга асос солишга ва Туркиядаги бир қанча доираларни бу масалага соф туркий миллий масала деб қарамасликка кўндиришга ҳаракат қилмоқда, аксинча бу масалага энг аввало инсон ҳуқуқи масаласи деган асосда қараш лозим, биз учун бу ишда муҳим бўлган нарса халқаро, Америка ва Европа кафолатлари орқали кипрлик турклар ҳуқуқини ҳимоя қилишдир».\nКипрга инсон ҳуқуқи масаласи деб қараш ер юзидаги қандайдир хорижий масалага бўлган қараш кабидир. У ўз аслидан ажратиб ташланган исломий юрт масаласига бўлган қараш эмас. Бу эса Кипрни зое қилиб бой бериш бўлиб, бунга ҳисса қўшган ёки рози бўлган кимса қиёмат кунигача гуноҳга ботади. Мусулмонлар Кипрдан ҳеч қачон воз кечмайдилар. Улар золим ҳокимлар зое қилган мусулмонлар юртларининг ҳеч қайси қисмидан асло воз кечмайдилар. Аксинча уни Аллоҳ изни ила эртами, кечми ўз аслига қайтарадилар. Эртанги кун эса уни кутувчи учун яқиндир.\n16 робиул-аввал 1433ҳ\n9 март 2012м\nTagsБританияЕвропа ИттифоқКипр масаласи


'Ўзбекистон қўшни Тожикистонга дўстона имо-ишоралар қилмоқда' - BBC News O'zbek\nКейинги ҳафта Ўзбекистон Президенти Ислом Каримовнинг Тожикистонга сафари кутилмоқда.\nИкки мамлакта ўртасидаги муносабатлар охирги йилларда анчайин совуқлашган бўлиб, бу жаноб Каримовнинг охирги олти йилдаги Душанбега биринчи ташрифи бўлиши айтилган.\nҚароргоҳи Лондонда жойлашган Уруш ва Тинчлик муаммоларини ёритиш институти эълон қилган чиқарилган мақолада айтилишича, Роғун ГЭСи қурилиши каби баҳсли масалалар мавжудлигига қарамай, Ўзбекистон президентининг ташрифи мамлакат мавқеининг Тожикистонга нисбатан юмшаётгани белгиси бўлиши мумкин.\nСовуқ муносабатларнинг узоқ давридан кейин Ўзбекистон қўшни Тожикистонга дўстона имо-ишоралар қилмоқда, деб бошланади Уруш ва Тинчлик институти мақоласи.\nБироқ шарҳловчилар фикрича, ўзбек-тожик муносабатларининг исиши имкониятлари кам, чунки икки мамлакатни ажратган муаммолар жуда чуқурлашиб кетган.\nМақолада Ўзбекистон мустақиллиги байрами муносабати билан Тожикистон Президенти Имомали Раҳмоннинг Президент Ислом Каримовга йўллаган табриги тилга олинади.\nЎз мактубида жаноб Раҳмон Тожикистон икки мамлакат тараққиёти, минтақа хавфсизлиги йўлида Ўзбекистон билан энг қалин ҳамкорликка умид боғлаганини таъкидлаган.\n"Ишончим комилки, сизнинг Тожикистонга, Шанхай Ҳамкорлик ташкилоти саммитида қатнашиш мақсадида бўладиган ташрифингиз бу жараёнга туртки беради", дейилган Президент Раҳмон табригида.\nМақолада Ўзбек-Тожик муносабатларини совуқлашишига олиб келган темир йўл, Роғун ГЭСи лойиҳаси муаммолари тилга олинади.\nПрезидент Каримовнинг Душанбега сафари арафасида "Ўзбекистон Темир йўллари" ширкати Тожикистонга янги ва янада қисқа темир йўл таклиф этгани ҳақида хабар беради Уруш ва Тинчлик институти, бу ҳақда ширкат вакили айтган.\nМақолада экспертлар Роғун муаммоси бўйича томонлар ўз мавқеларидан чекинишларини кутмаётганлари ҳақида айтганлар.\nМақолада минтақа учун муҳим "ўйинчилар" саналадиган Россия ва Хитой билан икки қўшни мамлакат алоқаларининг муҳимлиги таъкидланган.\nҲам Ўзбекистоннинг ва ҳам Тожикистоннинг энг йирик сармоядори ҳисобланган Хитой Марказий Осиё давлатлари ўртасидаги ўзаро муносабатлар даражаси яхши бўлишини истайди, дейилади мақолада.\n2014 йилдан Афғонистондан НАТО қўшинлари чиқиб кетганидан кейин бу мамлакатдан юзага келадиган таҳдидлар қаршисида Россия ўз сарҳадлари учун минтақа мамлакатлари буфер ҳудуд бўлишини хоҳлаши айтилади.\nУкраина туфайли Ғарб билан муносабатлари ёмонлашган Россия озиқ-овқат маҳсулотларини Ўзбекистон ва Тожикистондан олишни исташи, бу эса икки мамлакатга манфаатли экани айтадилар Уруш ва Тинчлик институти суҳбатлашган экспертлар.\nХўш, Ўзбекистонни қўшниси билан муносабатини илитишига туртки берган омиллар нималар?\nМосквадаги МДҲ мамлакатлари институтидан андрей Грозин Ўзбекистон Тожикистон билан алоқаларини яхшилашга Кремлдан сигнал олган бўлиши мумкин.\nБироқ бухоролик инсон ҳақлари фаоли Шуҳрат Ғаниев фикрича, Россия билан яхши муносабатларда бўлишни истаган расмий Тошкентнинг Душанбе билан ярашув мавқесини эгаллаши Россиянинг эмас, Ўзбекистоннинг ўзининг прагматик ташқи сиёсати натижасидир.\n"Ўзбекона кўп йўналиш" тамойили ва Қримни аннексия қилиб олгани ортидан Россия билан муносабатлар таранглашганидан келиб чиқиладиган бўлса, Каримов таранглик ҳароратини пасайтираяпти, ўз қўшнисига қандайдир дипломатик хайрихоҳлик намойиш этаяпти", деб айтган Шуҳрат Ғаниев.\nЎзбек ва тожик вазирлари учрашуви "илиқлашув" аломатими?\nРустамжон Абдуллаев: Роғунни портлатиш мақоласини мен ёзганим йўқ


Ака-ука Исломбек ва Жавохир Синдоровлар Эронда бўлиб ўтаётган мусобақа ғолиблигига давогар / Ўзбекистон янгиликлари, энг сўнгги хабарлар\n25 июн 2013, 19:20 2848 кўрилди\nКлассик шахмат мусобақаси Халқаро шахмат федерацияси – ФИДЕ қоидалари асосида тўққиз турдан иборат бўлади.\nОсиё чемпионати доирасидаги рапид турнирида олти ёшгача ўғил болалар ўртасида бош совринни қўлга киритган Исломбек Синдоров классик шахмат бўйича ҳам ғолибликни кўзламоқда. Дастлабки тўрт партияни ўз фойдасига ҳал қилган истеъдодли ҳамюртимиз бешинчи турда вьетнамлик Тонг Хаи Анни қора доналарда мағлубиятга учратиб, биринчи ўринни эгаллаб турибди.\nИсломбекнинг акаси Жавоҳир Синдоров эса 8 ёшгача ўғил болалар мусобақасида совринларга даъвогарлик қилмоқда. Ёш спортчимиз олти учрашувдан тўрттасида ғалаба ва биттасида дурангга эришди. Ж.Синдоров еттинчи тур учрашувини 5,5 очко билан етакчилик қилаётган ҳиндистонлик Бабу Рамешга қарши ўтказади.


Kutubxona - Konstantin Paustovskiy. Keksa oshpaz (hikoya) / Kiril\nSiz shu sahifadasiz: Konstantin Paustovskiy. Keksa oshpaz (hikoya) / Kiril\nАсар номи Кекса ошпаз (ҳикоя)\nТаржимон Нодира Афоқова\nКекса ошпаз (ҳикоя)\nОшпаз 18 ёшли қизи Мария билан бирга турарди. Бу кулбанинг бор-йўқ матоҳи — каравот, даққиюнусдан қолган ўтирғичлар, стол, бир неча жойидан дарз еган сопол идишлар ва, ниҳоят, Мариянинг ягона бойлиги бўлмиш клавесин эди. Клавесин шу даражада кўҳна эдики, унинг торлари атрофдаги жамики сасларга жавобан секин ва узоқ акс-садо берарди. Ошпаз чол клавесинни ҳазиллашиб «уйнинг қоровули» дер эди: клавесин уйга қадам ранжида қилган ҳар бир одамни кексаларга хос қалтироқ овози билан қаршилар, шусиз бирор киши уйга йўлаёлмасди.\n— Бизнинг кўчамиз шунчалар кимсасизки... — Мария шундай деб пичирлади-ю, аммо барибир елкасига рўмолини ёпиниб чиқиб кетди. У боғдан югуриб ўтди, занглаб кетган дарчани зўрға очиб, тўхтаб қолди. Кўча бўм-бўш, шамол баргларни учириб ўйнар, сим-сиёҳ осмондан совуқ ёмғир томчиламоқда эди.\n— Онт ичаман, тақсир, асло бундай бўлган эмас, — чол шундай деб йиғлаб юборди. — Бу тиллаларнинг Мартамга бир чақалик нафи тегмаслигини билганимда эди... уларга бармоғимнинг учини ҳам теккизмасдим.\n— Иоганн Мэер, тақсир.\n— Бўлмаса бундай, Иоганн Мэер, — нотаниш киши шундай деб кафтларини чолнинг сўқир кўзларига босди. — Сизнинг одамлар олдида мутлақо гуноҳингиз йўқ. Сиз қилган иш гуноҳ ҳам, ўғрилик ҳам эмас; эҳтимол, бу учун Сизга Муҳаббат йўлидаги жасоратнинг ажри берилар.\n— Мен Мартани яна бир марта кўришни истайман — уни ёшлигида қандай бўлса, шундайинча кўришни истайман, — деди. — Қуёшни, боғни — баҳор чоғи гулларга кўмилган кўҳна боғни кўришни истайман... Бунинг имконияти йўқ, албатта. Тентак чолни маъзур тутинг, тақсир. Xасталик миямни айнитганга ўхшайди.\n— Яхши, — деди ва ўрнидан турди. — Яхши, — такрорлади у яна, клавесинга яқин келиб, табуреткани қўйди. — Яхши! — у учинчи бор баланд овозда шундай деди ва... қоровулхонада дафъатан юзлаб биллур шарчаларни полга тўкиб юборгандаги каби жаранглаган садолар таралиб кетди.\n— Мен қўрқяпман, тақсир! — чол шундай деб қўзғалди. — Мен Марта билан илк учрашувимиз кунини кўряпман. Унинг хижолатдан суткўзани синдириб қўйганини кўряпман. Ўшанда қиш эди, бу учрашув тоғда бўлганди. Осмон мусаффо, худди кўм-кўк шишадек эди. Марта куларди... Куларди, — такрорлади у клавесин садоларига қулоқ тутиб.\n— Мен барчасини бундан бир неча йиллар илгаригидек кўрдим... шу қадар аниқ... шу қадар ёрқин. Аммо мен... Сизнинг исмингизни билмасдан ўлишни истамайман. Исмингиз нима?\n— Менинг исмим Волфганг Амадей Моцарт, — деб жавоб қилди нотаниш киши. Мария каравотдан тисланди-да, буюк мусиқачи қаршисида тиззалари полга теккудек чуқур таъзим бажо келтирди.\n↑ Фортепянога ўхшаш қадимий чолғу асбоби.\n"http://kutubxona.nostritemporis.com/wiki//index.php?title=Konstantin_Paustovskiy._Keksa_oshpaz_(hikoya)_/_Kiril&oldid=14413" dan olindi


Йил бошидан буён Ўзбекистонда 203,7 минг бола туғилди\n2022-йилда Ўзбекистонда 203,7 минг чақалоқ туғилди\n26 Aprel 17:05 Жамият\nДавлат статистика қўмитаси демография минг киши минглаб минглаб одамлар нафарни ташкил ОДАМ СТАТИСТИКА туғилиш ЧАҚАЛОҚ\nЙил бошидан буён туғилганлар сони 203,7 минг нафарни ташкил этди. Ўзбекистон аҳолиси 1 апрел ҳолатига кўра 35 миллион 433,8 минг кишини ташкил қилди.\nРеспубликанинг демографик кўрсаткичлари Давлат статистика қўмитаси томонидан ҳисоблаб чиқилган. Унинг сўзларига кўра, ўтган йилга нисбатан ўзбекистонликлар сони 738,3 минг кишига ёки 2,1 фоизга ошган.\n17,6 миллион аёллар ва 17,8 миллион эркаклар. Аҳолининг 31,5 фоизи меҳнатга лаёқатли ёшдан кичик, 57,4 фоизи меҳнатга лаёқатли ёшдагилар, 11,1 фоизи меҳнатга лаёқатли ёшдан катталардир.\nЙил бошидан буён 40,4 минг киши вафот этган. 57,9 минг никоҳ ва 12,2 минг ажралиш қайд этилган. Мамлакатга 0,4 минг киши келган, 4,1 минг киши кетган.\nМексикадаги жаҳон чемпионати: оғир атлетика бўйича ўзбекистонлик ўсмирлар медаллар қўлга киритди\nШаҳар аҳолиси 18 миллион 022,1 минг кишига (жами аҳолининг 50,9 фоизи), қишлоқ аҳолиси 17 миллион 411,7 минг кишига (49,1 фоиз) этди.\nЎзбекистон Республикасида аҳоли зичлиги ҳар квадрат километрга 78,9 нафарни ташкил этди, бу 2021-йил бошига нисбатан 1,6 нафарга кўп. Аҳоли зичлиги 6428,2 нафарни ташкил этувчи пойтахтимиз минтақалардан анча олдинда, ишонч билан пешқадамлик қилишда давом этмоқда.\nАҳоли зичлиги Андижон вилоятида ҳар квадрат километрга 760,1 нафар, Фарғона вилоятида 578,9 нафар, Наманган вилоятида 395,8 нафар, Самарқанд вилоятида 241,5 нафарни ташкил этади. Энг паст кўрсаткичлар Навоий вилоятида – 9,3, Қорақалпоғистон Республикасида – 11,7, Бухоро вилоятида – 49,3, Жиззах вилоятида – 68,4 ва Қашқадарё вилоятида – 119,8 кишида қайд этилган.\nТошкент-3 аеропорти 1 августдан ишлай бошлайди


Қрим — бу Украина — АҚШ президенти – Газета.uz\nLotinchada 27 феврал 2021, 11:49 Жаҳон\nАмерика Қўшма Штатлари Россия томонидан Қрим ярим оролининг аннексия қилинишини ҳеч қачон тан олмайди ва Украина билан бирга «Россиянинг агрессив ҳаракатларига қарши чиқади». АҚШ президенти 26 февраль куни Украинада нишонланадиган Қрим ва Севастополнинг босиб олинишига қаршилик кўрсатиш куни муносабати билан қилган баёнотида шунга тўхталди.\n«Шу куни 7 йил олдин Россия Қримга босиб кириб, замонавий давлатлар бир-бири билан муносабат қилишда асос бўлган халқаро ҳуқуқ ва нормаларни, ҳамда қўшни Украинанинг суверенитети ва ҳудудий даҳлсизлигини бузди», — дейилади баёнотда.\n«Ушбу можаро бошланганидан бери бўлгани каби, бугун ҳам АҚШ Украина ва унинг иттифоқдошлари ҳамда ҳамкорларини қўллаб-қуваатлашда давом этади. Ушбу нохуш санада биз оддий ҳақиқатни таъкидлаймиз: Қрим — бу Украина», — деди АҚШ президенти.\n2014 йил 16 март куни Қримда референдум бўлиб ўтди, расмий натижаларга кўра деярли 96% сайловчилар Россия таркибига кириш учун овоз беришган. 17 март куни Қрим парламенти мустақиллик ҳақида фармон қабул қилиб, Қримни Россия таркибига субъект сифатида қўшиб олиш учун мурожаат қилди.\n18 март куни Россия президенти Владимир Путин Қрим Республикасини мустақил давлат сифатида тан олиш ҳақидақарорни имзолади. Шу куннинг ўзида Россия ва Қрим респубикани ва Севастополь шаҳрини Россия Федерацияси таркибига киритиш бўйича келишув имзолашди.\n27 март куни БМТ Бош ассамблеяси Украининг ҳудудий яхлитлигини тан оладиган резолюцияни қабул қилди. Унда референдум қонуний кучга эга бўлмаганлиги айтилади.\n2017 йилнинг декабрида БМТ Бош ассамблеяси Россиянинг Қрим ва Севастополни «вақтинча оккупация қилгани»ни қоралайдиган ва «аннексиянинг тан олинмаслиги» таъкидланган резолюцияни қабул қилди.


Шавкат Муҳаммад | TURONZAMIN\nТиланчи׃ Ҳар жойда ҳозиру-нозир Гугушахонимни биласиз. Тутун чиққан жойдан,бир пиёла чойдан уни топасиз. Яллачи, аллачи, дипломат, қўшмачи (1000 тўйни эсланг), дизайнер, журналист, профессор, агрессор, компрессор… Вақтида тўхтатиш керак бу қизни. ,,Азарт”га кириб кетиб ёзда ғалла ўримига, кузда пахта теримига кетвориши мумкин. Ҳар тешикка кириб, ҳар кўчадан юриб ўрганган бу хоним қизишиб кетиб умрбод қамоқда ўтиришни орзу қилиб қолса бор-ми…\nТаваккалчи׃ Ҳанузгача тиббиётда давоси топилмаган қандайдир касалликка чалинган бедаволардан почтамга хат келди.\n“Ўзбекистонда ривалюссия қилиш усуллари ва маҳаллий шароитда ривалюссион варақаларни тарқатишнинг янги технологиялари ҳақида қисқача трактат” экан. “Камасутра” дам олади бу мазохистларнинг фантазияси қаршисида.\nНима эмиш “Пуфакка газ ҳайдаб, бўёқчилар чўткаси билан суюқ хамир ёки қуюқ сабзи мураббосини ҳар томонига бир текисда чаплайсиз. Варақаларни пуфакка ёпиштириб ,,Ахборот” кўрсатувининг кечки сонидан сўнг осмонга учириб юборасиз.\nТуни билан пуфакда маза қилиб учган варақалар эртаси куни қуёш иссиғига чидолмай бирин-кетин пастга сакрай бошлайди”. Тасаввур қилиб кўрдим. Ўртача ҳисоб китоб қилдим.\nДейлик, Ачавотдан (Тошкентдаги маҳалла) соат 20:00да, ,,Ахборот”нинг кечки рус тилидаги сонидан сўнг учирилган пуфак 5-8 километр юқорига кўтарилиб, секундига 4-6 метр тезликда учса, эрталаб соат ўнларда қаерда бўлади? 14соат х 14.4км = 201.6км Шамол Ачавот-Қўнғирот поезди эмаски, эрталаб пуфакни Хоразмдан тутсангиз.\nАбдурайим акадан яқин бир ой учун шамол йўналиши ҳақидаги башоратномани олсангиз, пуфак қайси қўшни давлатларга учиб боришини харитага қараб билиб олаверасиз. Кашпиётчи муаллифларга айтарим шуки, Ўзбекистонда бўлсангиз мақола ёзаётганда салқинроқ жойда ёзинг. Агар Туркия ё Оврўпада бўлсангиз қўзиқоринхўрликни бас қилинг.\n« Сарвар Усмон США-Узбекистан »


Доктор дон – medu.uz – Дорилар ҳақида маълумотлар ўзбек тилида\nHome Йўриқномалар Доктор дон\nПрепаратнинг савдо номи: Доктор дон\nДори шакли: ўсимликлардан олинадиган ялпизли, лимон-асалли, апельсинли пастилкалар\nҲар бир пастилка қуйидагиларнинг экстрактини сақлайди:\nТомирли Адхатода барглари 25 мг, Қизилмия илдизи 10 мг, Узун Қалампир мевалари 5 мг, Ҳушбўй бинафша гуллари 5 мг, доривор Иссоп барглари 2 мг, Альпиния Галанга 3 мг, доривор Эмблика 5 мг.\nЁрдамчи моддалар: қалампир ялпиз мойи, эвкалипт мойи, ментол, суюқ глюкоза, тальк, метилпарабен, пропилпарабен, сувсиз лимон кислотаси, асал эссенцияси ва лимон эссенцияси лимонли-асалли пастилкалар учун, апельсинли эссенция апельсинли пастилкалар учун.\nТаърифи: доктор дон ҳар бир ингредиентни текшириш натижасида яратилган бўлиб, улар турли этиологияли қийин ажраладиган балғамли йўталда даволовчи таъсир кўрсатади. Препарат таркибидаги фаол моддалар асосан доривор ўсимликларнинг экстрактларидан ташкил топган ва синтетик кимёвий моддаларни сақламайди.\nДоктор дон – бу синчиклаб танлаб олинган ўсимликлардан ташкил топган оптимал мувозанатланган ва самарали препарат бўлиб, улар қийин ажраладиган балғамли йўталда ва томоқ оғриғида кенг қўлланилади.\nДоктор дон – бу турли этиологияли қийин ажраладиган балғамли йўтални, жумладан нафас йўлларининг ўткир ва сурункали касалликларидаги йўтал, шу жумладан ўткир респиратор вирусли касалликларда, пневмонияда, бронхитда, синуситда, СОРК (астма, сурункали бронхит, «чекувчилар» йўтали), туберкулёзда йўтални даволаш учун препаратдир.\nДоктор дон растительные пастилки ширин ва ёқимли таъмга эга ва барча ёш гуруҳларида кенг ишлатилади.\nФармакотерапевтик гуруҳи: ўсимликлардан олинган балғам кўчирувчи, йўталга қарши, димланишга қарши ва яллиғланишга қарши восита.\nФАОЛ КОМПОНЕНТЛАРИНИНГ АСОСИЙ ХУСУСИЯТЛАРИ:\nТомирли Адхатода – Аччиқ буғланмайдиган алкалоид – вазицин сақлайди, у препаратнинг антисептик хусусиятини таъминлайди ва жуда яхши балғам кўчирувчи таъсирга эга.\nҚизилмия – Трахеядаги шилимшиқ секрециясини рағбатлантириши орқали иммуномодулятор, юмшатувчи ва балғам кўчирувчи таъсир кўрсатади.\nҲушбўй Бинафша – антигистамин, балғам кўчирувчи ва иситмани туширувчи воситадир.\nУзун қалампир – Балғам кўчирувчи, оғриқсизлантирувчи ва чалғитувчи таъсир кўрсатади.\nАльпиния Галанга – яллиғланишга қарши, талоқнинг ишини яхшилайди, овқат ҳазм қилишга ёрдам беради.\nДоривор Эмблика (мевалари) – Ўзининг антисептик ва балғам кўчирувчи таъсирлари билан ёрдам кўрсатади, С витаминининг манбаи.\nДоривор Иссоп – йўталга қарши, яллиғланишга қарши таъсир кўрсатади.\nДоктор дон балғам кўчирувчи, муколитик ва яллиғланишга қарши таъсирларга эга. Ёпишқоқ балғамни суюлтиради ва нафас йўлларидан шиллиқни чиқарилишига ёрдам беради, яллиғланишни камайтиради ва юмшатувчи таъсир кўрсатади.\nДоктор дон нинг биофаол компонентлари респиратор йўлларининг яллиғланган юзасида юпқа ҳимоя қаватини ҳосил қилади ва балғамни узоқ вақт давомида чиқарилишига ёрдам беради ва шу йўл билан томоқни қирувчи йўталда ва қийин ажраладиган балғамли йўталда тинчлантирувчи таъсир кўрсатади.\nДоктор дон нафасни енгиллашишига ёрдам беради, бронхоспазмолитик ва шишга қарши восита сифатида таъсир қилади.\nДоктор дон томоқ ва бронхларнинг шиллиқ қаватига маҳаллий антисептик самарага эга. Шундай қилиб, уни патоген бактериялардан ҳимоя қилади ва маҳаллий антисептик каби таъсир кўрсатади.\nҚуйидаги касалликларда кўкрак қафасидаги димланиш ва махсулотли йўтални баратаф қилиш учун қўлланади:\nНафас йўлларининг қийин ажраладиган балғамли йўтал ва томоқда оғриқ билан кечувчи касалликларини симптоматик даволаш.\nШамоллаш ва йўтал, юқори нафас йўлларининг инфекциялари (фарингит, синусит, трехеит, ангина).\nТомоқни қирувчи йўтал, «чекувчилар» йўталида қўлланилади.\nДетям старше 4-х лет и взрослым по 1 пастилке каждые 2-3 часа следует медленно рассасывать в полости рта.\nПастилкалар оғизда тўлиқ эриб кетгунигача тутиб турилсин.\nЁки шифокор кўрсатмаси бўйича.\nАниқланмаган, бироқ препаратнинг компонентларига аллергик реакциялар бўлиши мумкин.\nБошқа йўталга қарши препаратлар, ҳамда балғамни чиқарилишини пасайтирувчи препаратлар билан бир вақтда қўллаш тавсия қилинмайди.\nПастилкалар сахароза сақлайди, буни қандли диабети бўлган беморларда ва гипокалорияли пархезда ҳисобга олиш керак.\nБолалар олаолмайдиган жойда сақлансин ва ўрамида кўрсатилган яроқлилик муддати тугаганидан сўнг ишлатилмасин.\nДозани ошириб юборилишининг эҳтимоли кам.\n8 пастилкадан блистерда. 2 блистер қўллаш бўйича йўриқномаси билан бирга картон қутига жойланган.


Дунёнинг энг яшовчан жонзотлари - XABARDOR.UZ\nҲайвонот олами 10-01-2015\nЛанг балиғи. Бу балиқнинг ўпкаси унга узоқ вақт давомида сувсиз яшай олиш имконини беради. У қуруқликда бир йилгача яшаши мумкин. Қурғоқчилик даврида бу балиқ тупроқ остига кириб кетади ва ёмғир ёғмагунча уйқуга кетади. Ҳаттоки бир марта бу балиқ солинган лойли қути йўқолиб қолиб ярим йилдан сўнг топилган. Қути ичидаги лой бутунлай қуриб кесакка айланиб кетганди. Кесакни майдалашган заҳоти балиқ яна тирилган.\nГидра. Унинг хусусиятлари тўлалигича ўрганилмаган, лекин гидранинг ҳужайралари ўлиши билан қайта тикланиш хусусиятига эга эканлиги маълум. Шунинг учун унинг танасида ҳеч қандай токсинлар ва нуқсонлар бўлмайди. Бундан келиб чиқадики, гидра ўлмайди.\nАстаюрар. Бу жонзот сувда яшайди ва катталиги 1,5 мм келади. Уни сайёрамизнинг исталган бурчагидан, ҳаттоки боғингиздан ҳам топишингиз мумкин. Уни “сув айиғи” деб ҳам аташади, бироқ тирик қолиш бўйича ҳар қандай жониворни ортда қолдиради. У 270 даража совуқ ёки 151 даража иссиқда ҳам ўлмайди. Дарвоқе, унга радиация ҳам таъсир қилмайди.\nВета. Суваракка ўхшаш бу ҳашарот Янги Зеландияда учрайди. Унинг қонидаги оқсил қоннинг музлаб қолишига имкон бермайди, шунинг учун у ўта совуқ ҳароратда ҳам ўлмайди.\nЎлмас медуза. Медуза ўз номига мос ҳолда ҳақиқатан ҳам ўлмайди. Бошқача айтганда, у доимий равишда қайта туғилади. Ҳар сафар вояга етгач, медуза қайтадан туғилади, яъни дастлаб полип бўлади ва ўсади, сўнг яна полипга айланади, кейин яна ўсади, хуллас бу жараён такрорланаверади.\nХабардор.уз илтимос олдинги программага утинглар


Миллий валютамиз – давлатимиз рамзи, ифтихоримиз | Ўзбекистон "Адолат" социал-демократик партияси\nМиллий валютамиз – давлатимиз рамзи, ифтихоримиз\n30 Июнь, 14:20 • Расмий хабарлар, Янгиликлар • 424 марта кўрилди • Комментариев к записи Миллий валютамиз – давлатимиз рамзи, ифтихоримиз нет\n1 июль – Ўзбекистон Республикаси миллий валютаси – сўм муомалага киритилган кун.\nДавлатимиз мустақиллигининг муҳим рамзларидан бири бўлган миллий валютамиз мамлакатимизда яшаётган ҳар бир инсон учун ифтихор тимсоли. Ўзбекистон Республикасининг Биринчи Президенти Ислом Каримов таъкидлаганидек, «Миллий валюта – миллий ифтихор, давлат мустақиллигининг рамзи, суверен давлатга хос белгидир».\nДарҳақиқат, Ўзбекистон мустақиллиги, ўз миллий валютасига эга экани халқимизнинг улкан ютуғи. Биринчи Президентимиз Ислом Каримовнинг 1994 йил 16 июндаги фармонига мувофиқ муомалага киритилган миллий пулимиз – сўм бизга ана шундай имкониятни ҳадя этган. 1994 йил 1 июль мамлакатимиз солномасида тарихий сана. Шу куни миллий валютамиз – сўм юртимиз ҳудудида ягона тўлов воситаси сифатида муомалага киритилган.\nЖаҳон тажрибасидан маълумки, миллий валютани жорий этиш кўп ҳолларда иқтисодий инқирозга, нархларнинг ўсиб кетиши ва маҳсулотлар танқислигига сабаб бўлган. Мамлакатимизда сўмни муомалага киритишда бундай ҳолатларнинг олдини олиш учун барча чора-тадбирлар кўрилди. Миллий тараққиёт тамойилларига мувофиқ бу жараён ҳам босқичма-босқич амалга оширилди.\nМустақиллик йилларида мамлакатимизда амалга оширилган изчил ислоҳотлар ва бетимсол янгиланишлар ҳақида сўз борганда, иқтисодиётимизнинг ривожланиши, макроиқтисодий кўрсаткичларнинг ўзаро мутаносиблиги, инфляция даражасининг пастлиги, аҳоли фаровонлиги юксалаётгани билан бир қаторда миллий валютамиз барқарорлашиб, банк тизими тобора мустаҳкамланиб бораётганини фахр билан тилга оламиз.\nМамлакатимизда янги пул бирлигига ўтишда халқ манфаатлари ҳимояси алоҳида эътиборга олинди. Буни миллий валютани жорий этишга тайёргарлик босқичи сифатида сўм-купонга ўтишдан бошлаб кузатиш мумкин. Мамлакатимизда сўм-купон муомалага кириши билан четдан кириб келаётган, қадрини йўқотган пулнинг йўли тўсилди. Халқимизнинг ризқ-рўзи бўлган арзон маҳсулотларнинг бошқа республикаларга «оқиб кетиши»нинг олди олинди. Шу билан бирга, даромадларини эски пулда жамғариб келган аҳолига уни алмаштириш учун имконият яратилди.\nСўмнинг муомалага киритилиши Ватанимизда самарали пул-кредит тизимини яратиш йўлидаги муҳим қадам, иқтисодий мустақилликка эришишга йўналтирилган асосий воситалардан бири бўлди. Ўзбекистон ўз миллий валютасининг барқарорлиги ва мустаҳкамлигига четдан қарз олмасдан, рақобатбардош маҳсулотлар ишлаб чиқариш, мавжуд захиралардан оқилона фойдаланиш орқали эришди.\nСўнгги йилларда «Мудис», «Стандарт энд Пурс» ва «Фитч рейтингс» халқаро рейтинг агентликлари мамлакатимиз банк тизими фаолиятини «барқарор» деб баҳоламоқда. Бу давлатимиз иқтисодий салоҳияти халқаро экспертлар томонидан тан олинганлигининг далилидир. Бугунги кунда мамлакатимиздаги деярли барча тижорат банклари юқори рейтинг даражасига эга.\nДавлатимиз раҳбари Шавкат Мирзиёев раҳнамолигида Ўзбекистонда бозор иқтисодиёти талабларига жавоб берадиган барқарор иқтисодиётнинг асоси мустаҳкамланмоқда. Иқтисодиётнинг янги тармоқларига асос солинмоқда. Кичик саноат зоналари, янги корхоналар замонавий, юқори унумли техника ва технологиялар билан жиҳозланаётир. Бозорларимизни мамлакатимизда ишлаб чиқарилаётган сифатли маҳсулотлар эгалламоқда. Рақобатбардош маҳсулотларимиз дунё бозорларига экспорт ҳам қилинмоқда.\nПрезидентимиз томонидан ишлаб чиқилган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг “Иқтисодиётни янада ривожлантириш ва либераллаштириш” деб номланган учинчи йўналишида миллий валюта ва нархларнинг барқарорлигини таъминлаш, валютани тартибга солишнинг замонавий бозор механизмларини босқичма-босқич жорий этиш, маҳаллий бюджетларнинг даромад базасини кенгайтириш, экспортга мўлжалланган маҳсулот ва материаллар ишлаб чиқариш учун замонавий технологияларни жорий этиш, транспорт-логистика инфратузилмасини, тадбиркорликни ривожлантириш ҳамда хорижий инвесторлар учун инвестициявий жозибадорликни ошириш, солиқ маъмуриятчилигини яхшилаш, банк фаолиятини тартибга солишнинг замонавий принциплари ва механизмларини жорий этиш, кўп тармоқли фермер хўжаликларини ривожлантириш, туризм индустриясини жадал ривожлантириш борасидаги ишларни янги босқичга кўтариш назарда тутилган.\nСўмнинг харид нархини ошириш мақсадида ички бозорни юртимизда ишлаб чиқарилган маҳсулотлар билан тўлдириш, мамлакатимизнинг экспорт салоҳиятини юксалтириш, пул-кредит сиёсатининг изчиллигини, истеъмол моллари билан нақд пул мутаносиблигини таъминлашга алоҳида эътибор қаратилгани барча соҳаларда ўз самараларини бермоқда.\nШу йил 10 март куни 10000 сўмлик купюра муомалага чиқарилди. Мазкур купюранинг муомалага чиқарилиши мамлакатимизнинг иқтисодий салоҳиятини янада юксалтиришга хизмат қилади.\nМиллий валютадан ҳаммамиз ҳар куни фойдаланамиз. Уни кўрганда қалбимизда миллий ғуруримиз жўш уради. Зеро, пулимиз нафақат мамлакатимиз иқтисодий қудратининг, балки халқимиз маънавий, маърифий ва маданий салоҳиятининг кўзгусидир. Уни қўлига олган кишининг қадим Самарқанддаги Регистон майдони, Тиллакори, Шердор мадрасалари, Амир Темур мақбараси каби тарихий обидалар, пойтахтимиздаги Олий Мажлис Сенати ва Қонунчилик палатаси бинолари, Темурийлар тарихи давлат музейи, Алишер Навоий номидаги Ўзбекистон давлат академик Катта театри, «Истиқлол» санъат саройи, Амир Темурнинг улуғвор ҳайкали тасвирларига кўзи тушади. Бу тасвирлар мамлакатимизнинг ўзига хос «ташриф қоғози»га айланган, десак муболаға бўлмайди.\nБуларнинг барчаси халқимизда, айниқса, ўсиб келаётган ёш авлодда миллий ғурур туйғуларини мустаҳкамлаш, уларни истиқлол ғояларига садоқат руҳида тарбиялашда муҳим аҳамият касб этмоқда. Миллий валютамиз мамлакатимиз салоҳиятини янада юксалтириш билан бирга, халқимизнинг ғурур-ифтихорини, эртанги кунга ишончини мустаҳкамлашга хизмат қилмоқда.\nМиллий валютамиз – давлатимиз рамзи, ифтихоримиз was last modified: Июнь 30th, 2017 by matbuot\n« Халқ билан бирга бўлиб, эл дуосини олаётганлар Юрт равнақига ҳисса қўшайлик »


“O‘zsanoatqurilishbank” рейтинги юқорилади\nНуфузли халқаро рейтинг компанияларидан бири – Fitch Ratings “O’zsanoatqurilishbank” кредит рейтингини “B+”дан “BB–“га ошириб, унинг истиқболини “Барқарор” дея баҳолади. Ушбу даража банкнинг асосий кўрсаткичлари барқарорлиги, хусусан, кредитлаш салоҳияти юқорилигини ифодалайди. Мижозлари, ҳамкорлари ва сармоядорлари олдида ишончлилигини намоён этади.\nFitch Ratings “O‘zsanoatqurilishbank” рейтингини аниқлашда унинг йиллик молиявий фаолияти, жумладан, кредитлаш соҳасида истиқболдаги салоҳиятини чуқур ўрганиб, таҳлил қилди.\nТаъкидлаш жоиз, “O‘zsanoatqurilishbank”нинг кредитлаш фаолияти кенг қамровли бўлиб, банк сармоялари иқтисодиётнинг йирик тармоқларидан тортиб, кичик бизнес соҳасини молиялаштиришда муҳим роль ўйнайди. Нефть-газ, энергетика, кимё ва металлургия каби иқтисодиётнинг реал секторидаги бир неча ўнлаб лойиҳалар молиявий муассаса инвестициялари ҳисобига вақтида ҳаётга татбиқ этилмоқда.\nУшбу халқаро даражадаги рейтинг “O‘zsanoatqurilishbank” фаолияти самарадорлиги ҳамда вазифаларини тўлақонли бажараётганлигини кўрсатади. Бу эса унинг мижозлари олдидаги обрўйини янада ошириш имконини беради.


Эълонлар ва билдирувлар бўлими\nПоп туманидаги “IMRONSHOX RASULOV” масъулияти чекланган жамияти (СТИР: 307433040) номи “JAHONGIR-IMRONSHOX” масъулияти чекланган жамиятига ўзгартираётганлиги билдирилади.\nПоп туманидаги “ABDULLAJON SANOATXON RAYXONA” масъулияти чекланган жамияти (СТИР: 306549119), “LAZIZJON BARAKA SEVINCH” масъулияти чекланган жамияти (СТИР: 306713247), “XO'JAOBOD DARVOZASI” масъулияти чекланган жамияти (СТИР: 301650741), “BOG'BON” фермер хўжалиги (СТИР: 200090074), FAYOZBEK NURSHOXBEK дехқон хўжалиги (СТИР: 207229479) “PROSTO STAR” масъулияти чекланган жамиятига (СТИР: 306835830) қўшиб олинаётганлиги ҳамда “ABDULLAJON SANOATXON RAYXONA” масъулияти чекланган жамияти, “FAYOZBEK NURSHOXBEK” деҳқон хўжалиги ва “LAZIZJON BARAKA SEVINCH” масъулияти чекланган жамияти муҳр ва тамғаси йўқолганлиги билдирилади.\nНаманган шаҳридаги “MUSTANG MED PHARM” хусусий корхонаси (СТИР: 305744122) мулкчилик шакли ўзгартирилиб, масъулияти чекланган жамиятига айлантирилганлиги билдирилади.\nЧортоқ туманидаги “RED BEAN AGRO” масъулияти чекланган жамияти (СТИР: 304890039) Устав фондининг миқдори 2 088 113 200 сўмдан 630 000 000 сўмга камайтирилаётганлиги билдирилади.\nНаманган шаҳридаги "IBROHIM-MAHMUDJON-IBM" масъулияти чекланган жамияти (СТИР: 205545049) Устав фондининг миқдори 4 000 000 сўмдан 1 000 000 сўмга камайтирилиб, 3 000 000 сўм этиб белгиланганлиги билдирилади.\nНаманган шаҳридаги "KAMOL MED FARM" масъулияти чекланган жамияти (СТИР: 200058744) Устав фондининг миқдори 12 491 783 786.62 сўмдан 1 030 000 000 сўмга камайтирилиб, 11 461 783 786.62 сўм этиб белгиланганлиги билдирилади.